Škoda Superb

Škoda Superb je model automobilu strednej triedy vyrábaný českou automobilkou Škoda od roku 2001. Po svojich predkoch si zachoval pomerne luxusné vybavenie napriek tomu, že patrí do strednej triedy automobilov. Niekedy sa zaraďuje aj do vyššej strednej triedy, predovšetkým druhá a tretie generácia. Superb názvom nadväzuje na model 1934, ktorý bol vlajkovou loďou mladoboleslavskej automobilky. Názov je odvodený od latinského slova "superbus", čo znamená excelentný, vynikajúci. Superb je v Európe k druhým najpredávanejšiemu autom strednej triedy po Volkswagene Passat.

Prvá generácia Škoda Superb (3U) (20022008) 
Prvá generácia sa vyrábala vo výrobnom závode Kvasiny, ale aj na Ukrajine, Indii, Bosne a v Kazachstane. Bola postavená na podvozkovej platforme B5, ktorú zdieľala napríklad s vozidlom Volkswagen Passat, ale oproti nemu mala o 100 mm dlhší rázvor náprav. Predĺžený podvozok bol pôvodne určený pre Čínu. V roku 2002 bol v Ženeve predstavený koncept Škoda Tudor, športové kupé, ktoré vychádzalo zo Škody Superb, ale do výroby sa nikdy nedostalo.
V modelovom roku 2006 dostal Superb facelift. K výbavám Classic, Comfort a Elegance pribudla luxusná výbava Laurin & Klement. Facelift sa týkal interiéru, predných a zadných svetlometov a masky chladiča. Do spätných zrkadiel boli zapustené smerovky, na mieste smeroviek v blatníkoch boli použité záslepky s nápisom Superb. V interiéri sa zmenil najmä dizajn budíkov. Dostali biele podsvietenie, iné písmo a červeno podsvietený displej s novou zvukovou signalizáciou. Tak isto sa facelift dotkol aj volantu. Začal sa používať volant známy najmä z Octavie II. 

Zákazníkom bolo do marca 2008 dodaných 133 955 vozidiel, pričom hranica 100 000 vyrobených vozidiel bola dosiahnutá 17. augusta 2006.

Motorizácia

Benzínové motory

Naftové motory

Druhá generácia Škoda Superb (3T) (20082015) 

Superb druhej generácie bol predstavený v marci roku 2008. Od ostatných automobilov strednej triedy sa odlišoval unikátnym riešením piatych dverí so systémom Twindoor, ktorý umožňuje otvárať ich ako pri sedane alebo liftbacku (s vyklápateľným zadným sklom). Prvýkrát sa objavila aj verzia kombi.. 

V septembri 2009 sa predstavuje na 63. medzinárodnom autosalóne IAA vo Frankfurte nad Mohanom karosárska verzia combi. Okrem zväčšenia batožinového priestoru priniesol i ďalšie novinky ako dvojdielnu odsúvateľnú panoramatickú strechu, elektrické otváranie a zatváranie piatych dverí a po prvýkrát v automobiloch značky Škoda použitý systém bezkľúčového odomykania/zamykania a štartovania vozidla KESSY. 

V apríli roku 2013 bol na autosalóne v Shanghaji predstavený facelift modelu Superb ako aj modelu Superb Combi. Automobil dostal prepracovanú prednú aj zadnú časť v duchu nového dizajnu značky (Rapid, Octavia III.). Predná časť automobilu je výraznejšia so širšou maskou chladiča a výraznejšie tvarovanými hmlovkami. V ponuke boli bixenonové svetlomety s integrovanými LED svetlami pre denné svietenie. Nová bola aj kapota, nárazník a predné blatníky. 

Zadné časti oboch karosárskych verzií sú kompletne prepracované. najvýraznejšou zmenou je nová grafika zadných svetiel, kde bol ešte viac zvýraznený pre značku typický tvar písmena C. Nové sú takisto dekory interiéru a bola doplnená paleta doplnkovej výbavy napr. o ovládanie sedadla spolujazdca vpredu elektronicky zo zadného miesta.

Inovovaná bola aj paleta motorov. Superb dostal benzínový štvorválec 2,0 TSI / 147 kW. Vznetový motor 1,9 TDI / 77 kW bol nahradený motorom 1,6 TDI CR / 77 kW.

Motorizácia

Tretia generácia (B8, Typ 3V, 2015 - súčasnosť) 

Tretia generácia Superbu, postavená na novej platforme MQB bola predstavená vo februári 2015 na autosalóne v Ženeve.

Dĺžka je 4861 mm, šírka 1864 mm a rázvor 2841 mm. Motory sú len 4-valcové s manuálnou aj automatickou prevodovkou. S najvýkonnejším motorom 2.0 TSI 4x4 je zrýchlenie z nuly na sto km za 5,8 sekundy a maximálna rýchlosť 250 km / h.  Predaj liftbacku sa začal 6. júna 2015 a kombi 19. septembra 2015. Základná cena (bez príplatkovej výbavy) bola v rozmedzí 599 900 - 1 081 900 českých korún. V decembri 2015 boli ceny zvýšené o 15 000 českých korún.

Výbava 
K dispozícii boli rovnako ako pri predchádzajúcom modely štyri stupne výbavy avšak s inými názvami: ACTIVE, AMBITION, STYLE, L&K. Na jar 2021 Škoda predstavila novú výbavu Sportline.

Piate dvere už nie sú otvárateľné oddelene (systém Twindoor). Vetranie na zadných sedadlách nie je už na B stĺpikoch ale len nad tunelom. Lakťová opierka medzi šoférom a spolujazdcom nemá vysúvaciu časť.

Od septembra 2016 už na našom trhu nie sú v ponuke pôvodne najslabšie motory 1.4 TSI (92 kW) a 1.6 TDI (88 kW). Základné pohonné jednotky teda začínajú na 110 kW.

Facelift 2019 
Vo štvrtok 23. mája 2019 bol v Bratislave predstavený Facelift tretej generácie Superbu. Predná maska sa výraznejšie nezmení, vzadu znak automobilky nahradí nápis, podobne ako pri novej Scale. Najväčšou novinkou bolo predstavenie plug-in hybridnej verzie.

Superb PHEV 
Superb PHEV dostane technológiu z Passatu GTE, čo znamená, že pôjde o hybrid s možnosťou dobíjania zo siete. Poháňať ho bude 1,4-litrové TSI s výkonom 156 koní, ktoré skombinované s elektromotorom ponúkne výkon 218 koní a krútiaci moment 400 Nm. Na jedno nabitie prejde Superb PHEV 70 kilometrov na elektrinu a predpokladaná doba nabíjania z bežnej zásuvky bude približne 4 hodiny.  Hybridný Superb sa bude predávať pod označením Škoda Superb iV. Bude sa vyrábať v Kvasinách od jesene roku 2019.

Referencie 

Superb
Automobily strednej triedy